આચારસંહિતા અંગેનો આ આખો મુદ્દો એટલા માટે યાદ આવ્યો કારણકે ગઈકાલે ચૂંટણી પંચે ગુજરાતમાં મતદાનના બીજા તબક્કાના બરોબર એક દિવસ અગાઉ જ કોંગ્રેસ રાહુલ ગાંધીએ અલગ અલગ ગુજરાતી ન્યૂઝ ચેનલોને ઈન્ટરવ્યુ આપ્યા એટલે એમને આદર્શ આચારસંહિતાના ભંગની નોટીસ મોકલી દેવામાં આવી. જો તટસ્થતાથી વિચારીએ તો ગુજરાત કોંગ્રેસનો આ માસ્ટર સ્ટ્રોક હતો અને ગુજરાત ભાજપનું પ્રચારતંત્ર પણ અહીં માત ખાઈ ગયું હતું. ભલે ઇન્ટરવ્યુ સારો રહ્યો કે ખરાબ એ અલગ બાબત છે પણ આવો વિચાર કરવામાં આવ્યો અને એનો અમલ પણ થયો એને માટે કોંગ્રેસને ફૂલ માર્ક્સ!